Diari Oficial de la Generalitat Valenciana


Sumari del DOGV 5890, del 11-11-2008 (2008/13002)

Informació pública de la inclusió de l'estudi d'integració paisatgística que forma parte del planejament d'alternativa tècnica per a la gestió indirecta del Programa d'Actuació Integrada per al Desenvolupament de l'Àrea Especial 2 (Pecad 2) del PGOU de Benicarló.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13890


Data del document
:   31-10-2008

Organisme emissor
:   Uma Gestion Integral de Construccion y Promocion CV, SL

Tipus de document
:   Informació Pública

Descriptors 

:   * Benicarló
    * pla d'urbanisme
    * empresa privada

Informació pública de la inclusió de l'estudi d'integració paisatgística que forma parte del planejament d'alternativa tècnica per a la gestió indirecta del Programa d'Actuació Integrada per al Desenvolupament de l'Àrea Especial 2 (Pecad 2) del PGOU de Benicarló. [2008/13659]  
De conformitat amb l'article 134 de la Llei 16/2005, de 30 de desembre, de la Generalitat, Urbanística Valenciana (DOGV número 5167, de 31 de desembre de 2005), i atés que consta vosté en el cadastre com a titular de drets afectats pel Programa d'Actuacions Integrades per al Desenvolupament de l'Àrea Especial 2 (Pecad 2) del PGOU de Benicarló, o pot resultar afectat per les seues determinacions, se li remet el contingut de l'anunci que es publicarà pròximament en el Diari Oficial de la Comunitat Valenciana, i es fa constar que amb la present notificació es dóna compliment formal al tràmit d'avís d'inclusió de l'estudi d'integració paisatgística que forma part del planejament de gestió indirecta del programa d'actuació integrada esmentat.  
Informació pública de la inclusió de l'estudi d'integració paisatgística que forma part del planejament d'alternativa tècnica per a la gestió indirecta del Programa d'Actuació Integrada per al Desenvolupament de l'Àrea Especial 2 (Pecad 2) del PGOU de Benicarló.  
L'Ajuntament de Benicarló, per Acord del Ple adoptat en sessió del dia 22 de febrer de 2007, ha convocat a concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del Programa d'Actuació Integrada per a Desenvolupament de l'Àrea Especial 2 (Pecad 2) del PGOU d'esta població, havent-ne publicat l'anunci en el Diario Oficial de la Unión Europea de 20 de juliol de 2007 i en el Diari Oficial de la Comunitat Valenciana núm. 5591, del 4 de setembre de 2007.  
UMA Gestión Integral de Construcción y Promoción CV, SL, interessada a participar en l'expressat concurs, per a complir el que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per a fer complir l'article 134.1 de la Llei Urbanística Valenciana, en relació amb l'article 126.1 a) i f) d'esta per:  
- Estudi d'integració paisatgística.   
La informació pública de tals documents s'efectua per mitjà de la seua protocol·lització en la Notaria de Luis Alberto Terrón Manrique, amb domicili a Benicarló (Castelló), plaça de Sant Bertomeu, número 10, 2n A, per mitjà d'acta degudament autoritzada. Una còpia d'estos estarà també a l'Ajuntament de Benicarló.  
D'acord amb l'article 134 de la llei esmentada i l'article 293 del Reglament d'Ordenació i Gestió Territorial i Urbanística (Decret 67/2006, de 12 de maig, del Consell), a comptar del 30 de novembre de 2008, este inclòs, qualsevol persona podrà consultar la documentació en l'Ajuntament i en la notaria esmentada, de dilluns a divendres, en els seus respectius horaris d'obertura al públic, i es podran formular al·legacions en relació amb esta, que es presentaran, en l'Ajuntament o en la pròpia notaria. Durant el període d'informació pública, la mercantil citada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos. Per a sol·licitar entrevista bastarà cridar al telèfon (0034) 861 501 887.  
Es preveu un termini per a l'aprovació del programa d'uns nou mesos a comptar de l'obertura de les proposicions juridicoeconòmiques, si bé no està definit en les bases particulars, per la qual cosa es tracta d'una aproximació basada en la legislació urbanística vigent.  
Sense perjudici de l'anterior i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de servicis, la previsió de les quals es conté en el projecte d'urbanització exposat al públic podran formular, sobre les seues necessitats d'infraestructura, propostes de conveni en què es mostren les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Benicarló, 31 d'octubre de 2008.- L'apoderat: Enrique Martínez Pérez.